recursal/SuperWikiNEXT-32B huggingface dataset:
**যায়েদ ইবনে আরকাম** নবী মুহাম্মদ এর একজন প্রসিদ্ধ সাহাবী ছিলেন।

নাম এবং বংশ
-----------

**নাম:** যায়েদ। **উপনাম:** আবু ওমর। তিনি খাজরাজ উপজাতির অন্তর্ভুক্ত। **বংশধারা:** যায়েদ ইবনে আরকাম ইবনে যায়েদ ইবনে কায়েস ইবনে নুমান ইবনে মালিক আগার ইবনে সা’লাবা ইবনে কা’ব ইবনে খাজরাজ ইবনে হারিস ইবনে খাজরাজ আকবার।

জন্ম
----

তিনি মক্কায় জন্মগ্রহণ করেন।

লালনপালন
--------

বাল্যকালেই তার পিতা ইনতেকাল করেন। আব্দুল্লাহ ইবনে রাওয়াহা যিনি বড় একজন সাহাবী ছিলেন এবং সম্পর্কে ছিলেন তার চাচা। তিনিই যায়েদ ইবনে আরকামকে যত্ন নেন এবং লালন-পালন করেন।

ইসলাম
-----

আবদুল্লাহ ইবনে রাওয়াহা আকাবাতে আনুগত্যের শপথ করেছিলেন। যা যায়েদেরও ইসলাম গ্রহণ করার কারণ ছিল।

নবীর সাথে যুদ্ধে অংশগ্রহন
-------------------------

উহুদের যুদ্ধে তিনি ছিলেন নাবালক বা অপ্রাপ্তবয়স্ক। তিনি উহুদ যুদ্ধে যেতে পারেনি নি। খন্দকের যুদ্ধে তিনি অংশ নিয়েছিলেন। সমস্ত যুদ্ধে অংশ নিয়েছিলেন। সহিহ বুখারীতে তাঁর থেকে বর্ণিত আছে যে, নবী করীম (সা.) ১৯ টি যুদ্ধ করেছিলেন যার মধ্যে তিনি ১৭টি যুদ্ধে অংশগ্রহণ করে ছিলেন। তিনি সিফফিনের যুদ্ধে আলী ইবনে আবী তালিবকে সমর্থন করেছিলেন। তিনি কুফায় বসবাস করতেন। তিনি মুতার যুদ্ধে চাচা আব্দুল্লাহ ইবনে রাওয়াহার সাথে একই উটে করে গিয়েছিলেন। কয়েকটি কবিতা আবৃত্তি করলেন যাতে শাহাদাত কামনা করছিলেন। যায়েদ কবিতা শোনার পর কাঁদতে শুরু করলেন। ইবনে রাওয়াহা আওয়াজ তুলে জিজ্ঞাসা করলেন, তোমার সমস্যা কি? তিনি বললেন- আমার শহীদ নসীব হবে।

মৃত্যু
------

তিনি মুখতার বিন আবী উবাইদ সাকাফির আমলে ৬৮হিজরিতে কুফায় মৃত্যুবরণ করেন।

গুণাবলী
-------

তার থেকে ৭০টি হাদিস বর্ণিত হয়েছে।ইমাম বুখারী ৬টি এবং ইমাম মুসলিম ১০টি হাদিস তার থেকে বর্ণনা করেন।

জ্ঞান এবং অনুগ্রহে তার পদমর্যাদা খুব বেশি ছিল। উচ্চপদস্থ সাহাবারাও অনেক বিষয়ে তার সাথে পরামর্শ করতেন। নবুওয়াতের শুরুর দিকে তার বাড়ি ছিল ইসলামী আন্দোলনের কেন্দ্রবিন্দু। ওমর ফারুক(রা.)তার বাড়িতে উপস্থিত হয়ে ইসলাম ধর্ম গ্রহণ করেছিলেন।

তথ্যসূত্র
---------

1. ↑  "زيد بن أرقم"। *ويكيبيديا* (আরবি ভাষায়)। ২০২০-০৪-২৬।
2. ↑  "Zayd ibn Arqam"। *Wikipedia* (ইংরেজি ভাষায়)। ২০২০-০৪-০১।
3. ↑  مکمل اسلامی انسائیکلوپیڈیا،مصنف:مرحوم سید قاسم محمود،ص- 918
**রিও গ্যাভিন ফার্ডিনান্ড** (জন্ম নভেম্বর ৭, ১৯৭৮ লন্ডনের পেকহামে) একজন ইংরেজ ফুটবলার, যার শরীরে বইছে সেইন্ট লুসীয় ও অ্যাংলো-আইরিশ রক্তের মিশ্রণ। তিনি *সেন্টার-ব্যাক* হিসেবে খেলে থাকেন। বর্তমানে তিনি প্রিমিয়ার লিগে ম্যানচেস্টার ইউনাইটেডের পক্ষে খেলেন। তিনি ইংল্যান্ড জাতীয় ফুটবল দলের নিয়মিত সদস্য। তিনি ইংল্যান্ডের পক্ষে ৫০টির বেশি ম্যাচ খেলেছেন এবং গত তিন বিশ্বকাপে দলে ছিলেন।

জীবনী
-----

ফার্ডিনান্ডের কাজিন ইংল্যান্ডের সাবেক স্ট্রাইকার লেস ফার্ডিনান্ড এবং তার ভাই এন্টন ফার্ডিনান্ড ওয়েস্ট হ্যাম ইউনাইটেডের হয়ে খেলেন।

### ওয়েস্ট হ্যাম

বিদ্যালয়ের ছাত্র থাকাকালীন সময়ে ১৯৯২ সালে ফার্ডিনান্ড ওয়েস্ট হ্যাম ইউনাইটেড দলে যোগ দেন। তখনই তার প্রতিভা দিয়ে সকলকে অবাক করেন। সাবেক ওয়েস্ট হ্যাম ও ইংল্যান্ড অধিনায়ক ববি মুর তার দিকে আকৃষ্ট হন। ১৯৯৬ সালের ৫ মে শেফিল্ড ওয়েডনেজডের বিপক্ষে পরিবর্তিত খেলোয়াড় হিসেবে দলে তার অভিষেক হয়, যে খেলায় ওয়েস্ট হ্যাম ১-১ গোলে ড্র করে।

### লিডস ইউনাইটেড

২০০০ সালের নভেম্বরে ১৮ মিলিয়ন পাউন্ডের বিনিময়ে ফার্ডিনান্ড লিডস ইউনাইটেড দলে যোগ দেন। এটি ছিল তখনকার একটি যুক্তরাজ্যের দলবদলের রেকর্ড এবং এর মাধ্যমে ফার্ডিনান্ড বিশ্বের সবচেয়ে দামী রক্ষনভাগের খেলোয়াড় হিসেবে আত্মপ্রকাশ করেন। ২০০১ সালের আগস্টে তিনি লিডসের অধিনায়ক নির্বাচিত হন।

### ম্যানচেস্টার ইউনাইটেড

২০০২ সালের জুলাই ২২ তারিখে ফার্ডিনান্ড পাঁচ বছরের চুক্তিতে ম্যানচেস্টার ইউনাইটেড দলে যোগ দেন, যা ছিল তখন বিশ্বে সবচেয়ে বড় অঙ্কের দলবদল। এর ফলে তিনি পুনরায় বিশ্বের সবচেয়ে দামী রক্ষনভাগের খেলোয়াড় হিসেবে নিজেকে পুনঃপ্রতিষ্ঠিত করেন, যেটি তিনি ২০০১ সালে লিলিয়ান থুরামের কাছে খুইয়েছিলেন। এই দলবদলে ম্যানচেস্টার ইউনাইটেডের ৩১.১২ মিলিয়ন খরচ হয় যা মধ্যে লিডস পায় ৩০.৭২ মিলিয়ন।

ফার্ডিনান্ড ম্যানচেস্টার ইউনাইটেডে যোগদানের প্রথম মৌসুমেই শিরোপা লাভ করেন। এছাড়া সাম্প্রতিক ২০০৬-০৭ মৌসুমেও তার দল শিরোপার দেখা পায়। তিনি দলের সাথে ২০০৬ সালের লিগ কাপ শিরোপা এবং ২০০৩ সালে লিগ কাপ রানার্স-আপ, ও ২০০৫ সালে এফ.এ. কাপ রানার্স-আপ মেডেল পান।

ব্যক্তিগত জীবন
--------------

ফার্ডিনান্ডের মেয়েবন্ধু রেবেকা এলিসনের গর্ভে তাদের সন্তান লরেঞ্জের জন্ম হয় ২০০৬ সালে।

সম্মাননা
--------

* এফ.এ. প্রিমিয়ার লিগ: ২০০২-০৩, ২০০৬-০৭
* লিগ কাপ: ২০০৬
* পিএফএ বর্ষসেরা দল: ২০০৬-০৭

তথ্যসূত্র
---------

1. ↑  "Premier League Clubs submit Squad Lists" (পিডিএফ)। Premier League। ২ ফেব্রুয়ারি ২০১২। পৃষ্ঠা 23। ২৭ ফেব্রুয়ারি ২০১২ তারিখে মূল (PDF) থেকে আর্কাইভ করা। সংগ্রহের তারিখ ২ ফেব্রুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "রিও ফার্ডিনান্ড"। *ব্যারি হাগম্যান'স ফুটবলার* (ইংরেজি ভাষায়)। সংগ্রহের তারিখ ১৮ নভেম্বর ২০১৭।
3. ↑  "Player Profile: Rio Ferdinand"। Premier League। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিউক্তিতে ***রিও ফার্ডিনান্ড*** সম্পর্কিত উক্তির সংকলন রয়েছে।

* TheFA.com profile
* FootballDatabase profile and statistics
* সকারবেসে রিও ফার্ডিনান্ড (ইংরেজি) উইকিউপাত্তে এটি সম্পাদনা করুন
* Rio Ferdinand Player Profile from Carling
পিয়লি ফুকন নিবন্ধের সাথে বিভ্রান্ত হবেন না।

**পিয়লি বরুয়া** (অসমীয়া: পিয়লি বৰুৱা); (ইংরেজি: Piyoli Baruah) আসামের একজন বিখ্যাত ব্যক্তি। তিনি ভারতীয় স্বাধীনতা আন্দোলনের একজন সক্রিয় যোদ্ধা ছিলেন। ব্রিটিশ বিরোধিতা করার জন্য তাঁকে ১৮৫৮ সালের ২৬ ফেব্রুয়ারি তারিখে ফাঁসী দেওয়া হয়।

স্বাধীনতা আন্দোলন
-----------------

১৮২৬ সালে ইয়ান্ডাবু সন্ধির ফলে আসামের শাসন ব্যবস্থা ব্রিটিশ ইস্ট ইন্ডিয়া কোম্পানীর হাতে ন্যস্ত হয়। প্রথম অবস্থায় ব্রিটিশের শাসন সকলে মেনে নিয়েছিল যদিও কিছু দিনের পর জনতার মনে ক্ষোভের আগুন জ্বলে উঠে। সেই সময়ে রাজনীতি বিশারদ, রাষ্ট্রজ্ঞানী মণিরাম দেওয়ান জনগণের প্রতিনিধি হয়ে ব্রিটিশ কর্মকতা জর্জ অ্যানড্রেও মোফাট মিলসকে সাক্ষাৎ করে জণগণের প্রতিক্রিয়া অবগত করে দুইটি পত্র প্রদান করেন। তারপর তিনি পুনরায় মিলস্ এবং হলরইদকে সাক্ষাৎ করে দেশের শাসনভার রাজার হাতে অর্পণ করার আহ্বান জানান। ইস্ট ইন্ডিয়া কোম্পানী আহ্বানটি উপেক্ষা করে তাই মণিরাম দেওয়ান গণ আন্দোলনের সূচনা করেন। উল্লেখযোগ্য যে আন্দোলনটিতে পিয়লি বরুয়া, বাহাদুর গাওঁবুড়া, ঘরফলীয়া বরুয়া, মরংগীখোয়া গোহাই, রাম সিরস্তদার বরুয়া ইত্যাদি অনেক অসমীয়া তেজস্বী আন্দোলনকারীরা অংশগ্রহণ করেছিলেন। 
বিদ্রোহের আগুন জ্বলে উঠায় মিলস ও হলরইদ সাহেব গভীর চিন্তায় মগ্ন হয়। পর্বতীয়া নেতাদের থেকে সাহায্যের উদ্দেশ্যে মণিরাম দেওয়ান মণিপুরী কন্যা ফুলকুমারীকে প্রেরণ করেন। ফিরে আসার সময় হরনাথ দারোগার হাতে ফুলকুমারী বন্দী হয়। ব্রিটিশের কামনার বলি হওয়ার ভয়ে তিনি দুতিরাম বরুয়ার অনুগ্রহে রাজকারেংয়ে আশ্রয় নেয়। পরবর্তি সময়ে তিনি মণিরাম দেওয়ানের গণ আন্দোলনে অংশগ্রহণ করেছিলেন। এদিকে মিলস সাহেব স্বদেশে ফিরে যায় ও হলরইদ সাহবের সাহায্যের জন্য ক্যাপ্টেন লুথারকে নিয়োগ করা হয়। তাঁরা আসামের সকল প্রধান কর্মকর্তাদের আমন্ত্রণ করে রংপুরে এক সভার আয়োজন করে। অন্যদিকে ফুলকুমারীর সাহায্যে ব্রিটিশ কর্মকর্তাদের সুরার নেশায় মগ্ন করিয়ে মণিরাম দেওয়ান কলকাতায় পালিয়ে গিয়ে বরলাটের সাথে সাক্ষাৎ করে। কিন্তু এই সাক্ষাৎ নিষ্ফল হওয়ায় তিনি ১৮৫৭ সালে সিপাহী বিদ্রোহে যোগদান করেন। পিয়লি বরুয়া গণ আন্দোলনে সক্রিয় ভূমিকা পালন করে এবং কলকাতার থেকে পাওয়া নির্দেশমতে কারেংয়ে অত্যন্ত গোপনে আলোচনা সভা অনুষ্ঠিত করে। হলরইদ সাহেব বিদ্রোহ দমনের জন্য যথাসাধ্য প্রচেষ্টা করেন। হরনাথ দারোগা বলেন যে রাজকেরেং আক্রমণ করলে বিদ্রোহ দমন করা সম্ভব।

কারেংয়ের নিবাসী সেউতী পিয়লি বরুয়াকে প্রেম নিবেদন করেছিল কিন্তু তিনি এই প্রেম অস্বীকার করেছিলেন তাই প্রতিশোধ নেওয়ার জন্য সেউতি কারেংয়ের গোপন পথের সন্ধান লুথারকে বলে দিয়েছিল। এই সুযোগে বৃটিশেরা দুর্গ আক্রমণ করে পিয়লি বরুয়াকে বন্দী করে।

মৃত্যুদণ্ড
----------

কলকাতা থেকে পাঠানো চিঠির আধারে তাঁদের দোষী সাব্যস্ত করা হয় এবং বিচারে পিয়লি বরুয়া ও মণিরাম দেওয়ানের ফাঁসীর আদেশ দেওয়া হয়। ১৮৫৮ সালের ২৬ ফেব্রুয়ারি তারিখে ব্রিটিশ সরকারের আদেশে যোরহাটে মণিরাম দেওয়ান ও পিয়লি বরুয়াকে ফাঁঁসীতে ঝুলিয়ে মৃত্যুদণ্ড দেওয়া হয়।

তথ্যসূত্র
---------

1. 1 2  Guptajit Pathak (২০০৮)। *Assamese Women in Indian Independence Movement: With a Special Emphasis on Kanaklata Barua*। Mittal Publications। পৃষ্ঠা ৭৫। আইএসবিএন 978-81-8324-233-2। সংগ্রহের তারিখ ১৩ ছেপ্টেম্বৰ ২০১৯।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  DEBASHISH BEZBARUAH। "159th death anniversary of Swahid Piyali Baruah today"। The Assam Tribune। ২ মে ২০১৮ তারিখে মূল থেকে আর্কাইভ করা। সংগ্রহের তারিখ ১৩ ছেপ্টেম্বৰ ২০১৯।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**রিওজি কুরিবায়াশি** (栗林 良吏, **কুরিবায়াশি রাইওজি**, জন্ম ৯ জুলাই, ১৯৯৬ আইচি, জাপান) নিপ্পন প্রফেশনাল বেসবল (NPB) এর হিরোশিমা টয়ো কার্পের জন্য একজন পেশাদার জাপানি বেসবল পিচার।

পেশাগত কর্মজীবন
---------------

২০২০ নিপ্পন প্রফেশনাল বেসবল ড্রাফটে দলের প্রথম নির্বাচনের সৃয় হিরোশিমা টয়ো কার্প কুরিবায়াশিকে নির্বাচন করা হয়েছিল। তিনি ২৭ মার্চ, ২০২১-এ চুনিচি ড্রাগনদের বিরুদ্ধে ২ স্ট্রাইকআউট সহ একটি স্কোরহীন ইনিংস পিচ করে এনপিবিতে খেলা শুরু করেন। বছরের শুরুতে ৩৩টি উপস্থিতিতে একটি স্টারলার ০.৫৫ ইআরএ রেকর্ড করার পর, কুরিবায়শি তার ক্যারিয়ারে প্রথমবারের মতো একজন এনপিবি অল-স্টার মনোনীত হন।  ২০২১ সালে, কুরিবায়াশি ৫৩টি খেলায় ০.৮৬ ইআরএ সহ ৩৭টি সেভ রেকর্ড করেন এবং সেন্ট্রাল লিগের বছরের সেরা রুকি পুরস্কার পান।

২০২২ সালে, কুরিবায়াশি পুরো সিজন জুড়ে ক্লোজ হয়েছিলেন এবং ৪৮টি গেমে ১.৪৯ ইআরএ সহ ৩১টি সেভ রেকর্ড তৈরি করেছিলেন। 

৬ জুন, ২০২৩-এ, কুরিবায়াশি হোক্কাইডো নিপ্পন-হ্যাম ফাইটারদের বিরুদ্ধে একটি স্কোরহীন সপ্তম ইনিংস খেলেন, এনপিবি -তে তার প্রথম জয় অর্জন করেন।

আন্তর্জাতিক কর্মজীবন
--------------------

টোকিওতে ২০২০ গ্রীষ্মকালীন অলিম্পিকে কুরিবায়াশি জাপান জাতীয় বেসবল দলের প্রতিনিধিত্ব করেছিলেন। তিনি পাঁচটি খেলায় পিচ করেছিলেন এবং ২টি জয় এবং ৩টি সেভ রেকর্ড করেছিলেন, অলিম্পিকে জাপানের স্বর্ণপদক জয় নিশ্চিত করেছিলেন।

তথ্যসূত্র
---------

1. ↑  "Ryoji Kuribayashi Japanese Leagues Statistics & History"।
2. ↑  JIJI.COM। "広島・栗林、３年目で初勝利　プロ野球"। সংগ্রহের তারিখ জুন ৬, ২০২৩।
3. ↑  Asahi Shimbun। "1年延期の巡り合わせで守護神に　栗林良吏、自信を持って投げ抜いた"। সংগ্রহের তারিখ জুন ৬, ২০২৩।
**ডেলাওয়্যার রুট ৪৪ (ডিই ৪৪)** হল যুক্তরাষ্ট্রের ডেলাওয়্যার অঙ্গরাজ্যের কেন্ট কাউন্টিতে অবস্থিত একটি অঙ্গরাজ্য মহাসড়ক। এটি ইভারেটস কর্ণারে দক্ষিণ-পশ্চিমে ডিই ৩০০ এর সাথে পিয়ারসন্স কর্ণারের ডিই ৮ কে সংযুক্ত করেছে। রাস্তাটি পশ্চিম কেন্ট কাউন্টির পল্লী এলাকা ও পাশাপাশি হার্থলি শহরকে অতিক্রম করেছে। হার্থলিতে এটি ডিই ১১ কে ছেদ করেছে। অঙ্গরাজ্য মহাসড়ক হিসাবে রাস্তাটির হার্থলির পূর্বের অংশ ১৯২৪ সালে এবং পশ্চিমের অংশ ১৯৩২ সালে নির্মিত হয়েছে। ডিই ৪৪ নামটি নামকরণ করা হয় ১৯৩৬ সালে।

রাস্তার বিবরণ
-------------

ডেলাওয়্যার রুট ৪৪ ইভারেটস কর্ণারের ইভারেটস কর্ণার রোডের উপর ডিই ৩০০ থেকে শুরু হয়েছে। এরপর রাস্তাটি কিছু মিশ্র বনভূমি ও কৃষিজমির মধ্য দিয়ে অতিক্রম করে হার্থলি শহরে উপনীত হয়। সেখানে রাস্তাটি হার্থলি রোড নামে নগরীর প্রধান রাস্তা হিসাবে এগিয়ে গিয়েছে। হার্থলিতে কিছু বাড়ি-ঘর অতিক্রম করে ডিই ১১ সাথে সংযোগস্থাপন করেছে। এরপর হার্থলি রোড হার্থলির পূর্বদিকে বেড়িয়ে কয়েকটি গ্রামীণ এলাকা অতিক্রম করে। রাস্তাটি অব্যাহতভাবে এগিয়ে গিয়ে এর পূর্ব টার্মিনাস পিয়ারসন্স কর্ণারে ডিই ৮ সাথে সংযোগস্থাপন করে শেষ হয়।

ডিই ৪৪ এর পূর্ব টার্মিনাস যা ডিই ৮ এর সাথে যুক্ত তার যানবাহন চলাচলের বার্ষিক মান গড়ে প্রতিদিন সর্বোচ্চ ৪,৪৭৮ ভেহিক্যাল এবং হার্থলিও উত্তর-পশ্চিমে ফোর্ড কর্ণার রোড চৌরাস্তায় এই মান সর্বোনিম্ন ১,৫৫২ ভেহিক্যাল। ডিই ৪৪ সম্পূর্ণ রাস্তাটি জাতীয় মহাসড়ক ব্যবস্থার অংশ হিসাবে পরিচালিত হয়।

ইতিহাস
------

১৯২০ সালের দিকে ডিই ৪৪ একটি অনুন্নত কাউন্টি সড়ক হিসাবে বিদ্যমান ছিল। রাস্তাটির হার্থলির পূর্বের অংশটি ১৯২৪ স্টেট হাইওয়ে-এ উন্নীত করা হয়। ১৯৩২ সালে রাস্তাটির অপর অংশ যা হার্থলির পশ্চিমে অবস্থিত, স্টেট হাইওয়ে হিসাবে উন্নয়ন করা হয়। ১৯৩৬ সালে ডিই ৪৪ নামকরণ করা হয়, যা বর্তমান বিন্যাসেও অনুসরণ করা হয়। এরপর রাস্তাটির আর উল্লেখযোগ্য কোন পরিবর্তন লক্ষ্য করা যায়নি।

প্রধান সংযোগস্থলসমূহ
--------------------

সম্পূর্ণ রুট হল কেন্ট কাউণ্টি-এ।

| অবস্থান | মাইল | কিঃমিঃ | গন্তব্য | টীকা |
| --- | --- | --- | --- | --- |
| ইভারেটস কর্ণার | ০.০০ | ০.০০ |  DE ৩০০ (সাদলার্সভিল রোড)  – সাদলার্সভিল, Kenton, Smyrna | পশ্চিম টার্মিনাস |
| হার্থলি | ২.৮৯ | ৪.৬৫ |  DE ১১ (আর্থাসভিল রোড)  – কেন্টন, টেমপ্লেভিল |  |
| পিয়ারসন্স কর্ণার | ৬.৬৭ | ১০.৭৩ |  DE ৮ (হেলটাউন রোড/ফরেস্ট এ্যাভিনিউ)  – Marydel, Dover | পূর্ব টার্মিনাস |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ |

আরও দেখুন
---------

তথ্যসূত্র
---------

1. 1 2 3  Staff (২০১১)। "Traffic Count and Mileage Report: Interstate, Delaware, and US Routes" (PDF)। Delaware Department of Transportation। সংগ্রহের তারিখ মে ১৭, ২০১২। [*স্থায়ীভাবে অকার্যকর সংযোগ*]
2. 1 2  টেমপ্লেট:Delaware road map
3. ↑  গুগল (আগস্ট ২০, ২০১০)। "overview of Delaware Route 44" (মানচিত্র)। *গুগল ম্যাপস*। গুগল। সংগ্রহের তারিখ আগস্ট ২০, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *National Highway System: Delaware* (PDF) (মানচিত্র)। Federal Highway Administration। ২০১০। সংগ্রহের তারিখ ফেব্রুয়ারি ১০, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  টেমপ্লেট:Delaware road map
6. ↑  টেমপ্লেট:Delaware road map
7. ↑  টেমপ্লেট:Delaware road map
8. ↑  টেমপ্লেট:Delaware road map

বহিঃসংযোগ
---------

**রুটের মানচিত্র**: 

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/Delaware Route 44KML is from Wikidata
ডেলো পাহাড় উপরে অবস্থিত ডেলো হাউজিং। পাহাড়ের উপরে দুটি জলাশয় দেখা যায় একটি বাগানের সুন্দর ভূদৃশ্যের সাথে।
দুরপিন হিল থেকে ডেলো পাহাড় এবং কালিম্পং-এর দৃশ্য।
**ডেলো হিল** কালিম্পং শহরে অবস্থিত দুটি পর্বতমালার মধ্যে একটি। ডুরপিন এবং **ডেলো**পাহাড় দুটিকে 
সংযুক্তকারী একটি শৈলশিরার উপর কালিম্পং শহরটি অবস্থিত। সমুদ্রসমতল থেকে পাহাড়ের উচ্চতা ১,৭০৪ মিটার (৫,৫৯০ ফুট) এবং এটি কালিম্পং শহরের সর্বোচ্চ স্থান। পাহাড়টি শহরের উত্তর-পূর্ব দিকে অবস্থিত। শহরে প্রধান পানীয় জলের উৎস হিসাবে কাজ করে তিন জলের জলাধার, যার মধ্যে দুটি এই পাহাড়ের উপরে উপস্থিত। কালিম্পং শহরে রেলি উপত্যকা, তিস্তা নদী এবং এর উপত্যকাগুলির আশেপাশের গ্রামগুলি এই স্থান থেকে দেখা যায়। 

কুয়াশা মুক্ত দিনে এই পাহাড় থেকে পশ্চিম সিক্কিমের তুষারাবৃত পাহাড়গুলিও দৃশ্যমান হয়। এই পাহাড়ের শীর্ষস্থানে বহিরাগত ফুলের সম্ভার যুক্ত কটি পার্ক রয়েছে, যা বিনোদনের উদ্দেশ্যে নির্মিত। পার্কটি পর্যটকদের পাশাপাশি স্থানীয়দের জন্য একটি জনপ্রিয় পিকনিক স্পট। পার্কের কাছাকাছি একটি হিন্দু মন্দিরও এখানকার জনপ্রিয় পরিদর্শন কেন্দ্র। সামগ্রিকভাবে ডেলো পাহাড়টি কালিম্পং শহর এবং এর পার্শ্ববর্তী পাহাড়গুলির ৩৬০ ডিগ্রী দৃশ্যের একটি দৃশ্যমান দৃশ্য সরবরাহ করে।

তথ্যসূত্র
---------

1. ↑  *India Handbook*। Footprint handbooks। Trade & Travel Publications। ২০০০। পৃষ্ঠা 618। সংগ্রহের তারিখ ২০১২-১০-৩০।
**কমন হাউজ মার্টিন** দ্বিপদ নাম ডেলিকন আরবিকাম, অনেকসময় এদেরকে উত্তরাঞ্চলের গৃহ মার্টিন (নর্দান হাউজ মার্টিন) অথবা ইউরোপের কিছু অংশে শুধু মাত্র **হাউজ মার্টিন** নামে ডাকা হয়, সোয়ালো পরিবারভুক্ত অভিবাসী স্বভাবের প্যাসারিন পাখি। এরা ইউরোপ, উত্তর আফ্রিকা এবং এশিয়ার কিছু অংশে বাস করে। শীত মৌসুম এরা সাব-সাহারান আফ্রিকা ও ট্রপিক্যাল এশিয়াতে বাস করে। এরা ওড়ার সময়ে পতঙ্গ ধরে খায় এবং যেখানে প্রচুর পতংগের উপস্থিতি আছে সেখানেই অভিবাসী হয়।

শ্রেণীবিন্যাস
-------------

লিনিয়াস তার সিস্টেমা ন্যাচারাই গ্রন্থে ১৭৫৮ সালে এদেরকে সর্বপ্রথম বর্ণনা করেন হাইরান্ডো আরবিকা নামে। ১৮৫৪ সালে এদেরকে বর্তমান গণ ডেলিকনে স্থানান্তর করেন থমাস হর্সফিল্ড এবং ফ্রেডরিক ম্যুর। ডেলিকন হচ্ছে গ্রীক শব্দ চেলিডন এর এনাগ্রাম যার অর্থ সোয়ালো এবং প্রজাতি নাম আরবিকাম লাতিন শব্দ যার অর্থ শহরের।

বর্ণনা
------

কমন হাউজ মার্টিন লম্বায় ১৩ সেমি (৫.১ ইঞ্চি) এবং ডানার বিস্তৃতি ২৬–২৯ সেমি (১০–১১ ইঞ্চি) এবং গড় ওজন ১৮.৩ গ্রাম। এদের উর্ধাংশের পালক নীলচে এবং নিম্নাংশ সাদা। এদের পা এবং চঞ্চু ক্ষুদ্র।

বাসস্থান
--------

উপ প্রজাতি D. u. urbicum ইউরেশিয়ার পূর্বাঞ্চল থেকে মধ্য মঙ্গোলিয়া এবং ইয়েনিসেই নদী এবং মরোক্কো, টিউনিসিয়া ও উত্তর আলজেরিয়া বাস করে। এরা শীত মৌসুমে সাব সাহারান আফ্রিকায় অভিবাসী হয়। D. u. lagopodum ইয়েনসেই নদীর পূর্ব পাড় থেকে কলাইমা এবং দক্ষিণ থেকে উত্তর মংগোলিয়া ও উত্তর চীনে বাস করে। শীতকাল এরা দক্ষিণ চীন ও দক্ষিণ-পূর্ব এশিয়ায় কাটায়।

চিত্রশালা
---------

* 
* 
* 
* 
*

তথ্যসূত্র
---------

1. ↑  BirdLife International (২০১২)। "*Delichon urbicum*"। *IUCN Red List of Threatened Species*। IUCN। **2012**: e.T22712477A38588470। ডিওআই:10.2305/IUCN.UK.2012-1.RLTS.T22712477A38588470.en। সংগ্রহের তারিখ ২৯ সেপ্টেম্বর ২০১৬।

বহিঃসংযোগ
---------


উইকিমিডিয়া কমন্সে **ডেলিকন আরবিকাম** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Delichon urbicum***

* Northern house martin ভিডিও, আলোকচিত্র ও ডাক, the Internet Bird Collection
* (Common) House Martin in The Atlas of Southern African Birds
* Ageing and sexing (PDF; 1.9 MB) by Javier Blasco-Zumeta & Gerd-Michael Heinze
**এস, এম, সাফি মাহমুদ** বাংলাদেশী রাজনীতিবিদ। ব্রাহ্মণবাড়িয়া-১ (নাসিরনগর উপজেলা) আসনের সাবেক সংসদ সদস্য। তিনি স্বতন্ত্র প্রার্থী হিসেবে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সাংসদ নির্বাচিত হন।

জন্ম ও প্রাথমিক জীবন
--------------------

এস, এম, সাফি মাহমুদ ব্রাহ্মণবাড়িয়া জেলার নাসিরনগর উপজেলার চাতলপাড় ইউনিয়নে জন্মগ্রহণ করেন।

রাজনৈতিক ও কর্মজীবন
-------------------

এস, এম, সাফি মাহমুদ চট্টগ্রাম সরকারি কলেজে অধ্যয়নরত অবস্থায় ১৯৭৩ থেকে ১৯৭৫ সাল পর্যন্ত কলেজ শাখার ছাত্রলীগের সহ-সম্পাদক ছিলেন। ১৯৭৫ সাল থেকে ১৯৭৯ সাল পর্যন্ত চট্টগ্রাম উত্তর জেলা ছাত্রলীগের সাধারণ সম্পাদকের দায়িত্ব পালন করেন। ১৯৮০ সালে নাসিরনগর থানা যুবলীগের আহবায়ক ও ব্রাহ্মণবাড়িয়া তৎকালিন মহকুমার যুবলীগের যুগ্ম-আহবায়ক ছিলেন।

৩০ ডিসেম্বর ১৯৮৩ সালে ১নং চাতলপাড় ইউনিয়ন পরিষদের চেয়ারম্যান নিবার্চিত হন। ১৯৯১ সালে জাতীয় সংসদ নির্বাচনে বিএনপির প্রার্থী হিসেবে তৎকালীন জাতীয় পার্টির প্রার্থী সৈয়দ মোর্শেদ কামালের কাছে পরাজিত হন। ১৯৯৬ সালে সৈয়দ মোর্শেদ কামাল বিএনপির প্রার্থী হলে স্বতন্ত্র প্রার্থী হিসেবে ১৫ ফেব্রুয়ারি নিবার্চনে ব্রাহ্মণবাড়িয়া-১ (নাসিরনগর উপজেলা) আসনে সংসদ সদস্য নিবার্চিত হন। ১৯৯৬ সালের ১২ জুন নিবার্চনে বিএনপির প্রার্থী হিসেবে আওয়ামী লীগের প্রার্থী এডভোকেট ছায়েদুল হকের কাছে পরাজিত হন। ২০১৩ সালে পুনরায় আওয়ামীলীগে যোগদান করেন।

আরও দেখুন
---------

* ষষ্ঠ জাতীয় সংসদ সদস্যদের তালিকা
* ব্রাহ্মণবাড়িয়া-১

তথ্যসূত্র
---------

1. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।

বহিঃসংযোগ
---------

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –বাংলাদেশ নির্বাচন কমিশন
'**জিগ্স-মেদ-লুং-রিগ্স-র্গ্যা-ম্ত্শো** (ওয়াইলি: *'jigs med lung rigs rgya mtsho*) (১৭৪৮-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

'জিগ্স-মেদ-লুং-রিগ্স-র্গ্যা-ম্ত্শো ১৭৪৮ খ্রিষ্টাব্দে তিব্বতের রেব-গোং (ওয়াইলি: *reb gong*) নামক স্থানে জন্মগ্রহণ করেন। ঙ্গাগ-দ্বাং-ব্সোদ-নাম্স-র্গ্যা-ম্ত্শো (ওয়াইলি: *ngag dbang bsod nams rgya mtsho*) নামক পঞ্চন স্তোং-খোর এবং দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা তাকে ব্লো-ব্জাং-দোন-গ্রুব (ওয়াইলি: *blo bzang don grub*) নামক প্রথম স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা্র পুনর্জন্ম রূপে চিহ্নিত করেন। ছোটবেলায় তিনি দ্কোন-ম্ছোগ-র্গ্যা-ম্ত্শো (ওয়াইলি: *dkon mchog rgya mtsho*) নামক এক ভিক্ষুর নিকট শিক্ষাংরহণ শুরু করেন। তেরো বছর বয়সে আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারে (ওয়াইলি: *bla-brang bkra-shis-'khyil*) বিহারে শিক্ষালাভের উদ্দেশ্যে ভর্তি হন। এই সময় রোল-পা'ই-র্দো-র্জে (ওয়াইলি: *rol pa'i rdo rje*) নামক তৃতীয় ল্চাং-স্ক্যা হো-থোগ-থু (ওয়াইলি: *lcang skya ho thog thu*) উপাধিধারী লামা তাকে এর্দেনি মের্গেন শ্রিরেতু খেনপো নামক মঙ্গোল উপাধি প্রদান করেন। ১৭৬৮ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হন। অষ্টম দলাই লামা ও ষষ্ঠ পাঞ্চেন লামা তাকে জাম্পেল নমিনহান এর্দেনি উপাধি প্রদান করেন। ১৭৭৭ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান হিসেবে অধিষ্ঠিত হন এবং এক বছর এই পদে থাকেন।

তথ্যসূত্র
---------

1. ↑  Dorje, Sonam (ডিসেম্বর ২০১৩)। "The Second Detri, Jigme Lungrik Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ১৮ জুলাই ২০১৪।

|
|  |
| পূর্বসূরীব্লো-ব্জাং-দোন-গ্রুব | '**জিগ্স-মেদ-লুং-রিগ্স-র্গ্যা-ম্ত্শো  দ্বিতীয় স্দে-খ্রি রিন-পো-ছে** | উত্তরসূরী'জাম-দ্ব্যাংস-থুব-ব্স্তান-ন্যি-মা |
|

| * দে
* স
স্দে-খ্রি রিন-পো-ছে |
| --- |
| 
* ১) ব্লো-ব্জাং-দোন-গ্রুব
* ২) 'জিগ্স-মেদ-লুং-রিগ্স-র্গ্যা-ম্ত্শো
* ৩) 'জাম-দ্ব্যাংস-থুব-ব্স্তান-ন্যি-মা
* ৪) ব্লো-ব্জাং-লুং-রিগ্স-ন্যি-মা
* ৫) 'জিগ্স-মেদ-থুব-ব্স্তান-ন্যি-মা
* ৬) স্কাল-ব্জাং-ম্খ্যেন-রাব-র্গ্যা-ম্ত্শো
* ৭) 'জাম-দ্ব্যাংস-ব্স্তান-পা'ই-র্গ্যাল-ম্ত্শান
* ৮) 'জাম-দ্ব্যাংস-থুব-ব্স্তান-র্গ্যা-ম্ত্শো

 |
**পাকিস্তান নৌবাহিনী একাডেমী** যেটা **পিএনএস র‍্যাহবার** বা পাকিস্তান নৌঘাঁটি র‍্যাহবার নামেও পরিচিত হচ্ছে পাকিস্তান নৌবাহিনীর কর্মকর্তা ক্যাডেটদের প্রশিক্ষণ কেন্দ্র যেখানে কমিশন প্রদান করা হয়।

ইতিহাস
------

১৯৪৭ সালের ১৪ আগস্ট পৃথিবীর মানচিত্রে পাকিস্তান নামের একটি নতুন রাষ্ট্র তৈরি হয় এবং রাজকীয় ভারতীয় নৌবাহিনীর মুসলিম সদস্যদের নিয়ে তৈরি হয় রাজকীয় পাকিস্তান নৌবাহিনী; এই বাহিনীর শুরু থেকে ১৯৬০-এর দশকের পর্যন্ত কোনো নিজস্ব প্রশিক্ষণ কেন্দ্র ছিলো না পিএনএস হিমালয় নৌ ঘাঁটি ছাড়া যেখানে নাবিক রিক্রুটদের প্রশিক্ষণ হতো।

পাকিস্তানের স্বাধীনতার সময় থেকে ষাটের দশক পর্যন্ত পাকিস্তানের নৌ ক্যাডেটদেরকে প্রশিক্ষণের জন্য ব্রিটেন পাঠানো হতো। ১৯৬০ সালে পিএনএস বাবরকে ক্যাডেটদের প্রশিক্ষণের জন্য স্বল্প সময় ব্যবহার করা হয়েছিলো যেটা ছিলো একটা ক্রুজার যুদ্ধ জাহাজ।

১৯৭০ সালে র‍্যাহবার নৌ ঘাঁটিতে একাডেমীটি তৈরি করা হয়।

তথ্যসূত্র
---------

1. ↑  "Navy holds commissioning parade"। *Dawn (newspaper)* (ইংরেজি ভাষায়)। ২০২১-০৬-২৭। সংগ্রহের তারিখ ২০২২-০৩-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Pakistan Naval Academy (*PNS Rahbar*) on GlobalSecurity.org website
3. ↑  "Shore Units of Pakistan Navy"। ২০০৯-০৪-১২ তারিখে মূল থেকে আর্কাইভ করা। সংগ্রহের তারিখ ২০২২-০৩-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ঠাকুরদাস চক্রবর্তী** ( ১২০৯ বঙ্গাব্দ — ১২৬৯ বঙ্গাব্দ) একজন বাঙালি কবিয়াল।

জীবনী
-----

তার আসল নাম ঠাকুরদাস আচার্য। তিনি পশ্চিমবঙ্গের নদীয়া জেলার এক গ্রামে মামার বাড়িতে জন্মগ্রহণ করেন। গ্রামে পাঠশালার পড়া শেষ করে জমিদারের সেরেস্তায় কাজ করতেন। পাঠশালায় লেখাপড়া করার সময়ই তিনি গান রচনা করে সুনাম অর্জন করেন। এই সময় কবিগানে তাঁর রচিত গান পরিবেশিত হতে থাকে। এই সূত্রে গানের বাধনদার হিসেবে তাঁর খ্যাতি ছড়িয়ে পড়ে। ভোলা ময়রা, এ্যান্টনি ফিরিঙ্গিদের মতো কবিয়ালদের গান রচনা করেছেন। চাকরি ছেড়ে দিয়ে কবিগানের দলের সাথে ঘুরে বেড়াতেন। তবে তিনি কখনো আসরে নামতেন না বা নিজস্ব কবিগানের দলও গঠন করেন নি। তাকে কবি ঠাকুরদাস বলা হত। তিনি কবি গানের 'সখী সংবাদ' অংশের গানের জন্য বিশেষ জনপ্রিয় হয়ে উঠেছিলেন। কলকাতায় তার নামে একটি রাস্তা আছে।

তথ্যসূত্র
---------

1. ↑  প্রথম খন্ড, বসু, অঞ্জলি; সেনগুপ্ত, সুবোধচন্দ্র (২০১৩)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১৮৮। আইএসবিএন 978-8179551356।
2. ↑  "অনুশীলন, অভিধান, বাংলা পাঠ্য-ভাষাংশ এবং সহায়ক বিশ্বকোষ কার্যক্রম"। *onushilon.org*। সংগ্রহের তারিখ ২০২০-০৪-১১।
3. ↑  সাধু, শিবনাথ। "এখনও বজায় আছে ষোলোআনা বাঙালিয়ানা"। *anandabazar.com*। সংগ্রহের তারিখ ২০২০-০৪-১১।
'**বা'-রোম-পা-দার-মা-দ্বাং-ফ্যুং** (ওয়াইলি: *'ba' rom pa dar ma dbang phyug*) (১১২৭-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'বা'-রোম-ব্কা'-ব্র্গ্যুদ (ওয়াইলি: *'ba' rom bka' brgyud*) ধর্মীয় গোষ্ঠীর প্রতিষ্ঠাতা।

জন্ম
----

তিব্বতের 'ফান-য়ুল অঞ্চলের ব্রান-কা পরিবারগোষ্ঠীতে ১১২৭ খ্রিষ্টাব্দে 'বা'-রোম-পা-দার-মা-দ্বাং-ফ্যুং জন্মগ্রহণ করেন। জন্মের সময় তার নাম রাখা হয় 'বুম-স্ক্যাব্স (ওয়াইলি: *'bum skyabs*)। তার পিতার নাম ছিল স্তোন-পা-'ব্যুং-গ্নাস-ব্লো-গ্রোস (ওয়াইলি: *ston pa 'byung gnas blo gros*) এবং মাতার নাম ছিল জো-মো-লো-ছুং-মা (ওয়াইলি: *jo mo lo chung ma*)

শিক্ষা
------

'বুম-স্ক্যাব্স মাত্র সাত বছর বয়সে ম্খান-পো-পো-স্কা-বা-দার-মা-সেং-গে (ওয়াইলি: *Khenpo Pokawa Darma Sengge*) এবং দ্বাং-ফ্যুং-গ্ঝোন-নু (ওয়াইলি: *dbang phyug gzhon nu*) নামক দুইজন বৌদ্ধভিক্ষুর নিকট দীক্ষা নিয়ে দার-মা-দ্বাং-ফ্যুং নামগ্রহণ করেন। তিনি ব্যা-য়ুল-বা-ছেন-পো-গ্ঝোন-নু-'ওদ (ওয়াইলি: *bya yul ba chen po gzhon nu 'od*) নামক বিখ্যাত বৌদ্ধ পন্ডিতের নিকট অতীশ দীপঙ্করের ব্কা'-গ্দাম্স তত্ত্বের শিক্ষালাভ করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট ব্কা'-ব্র্গ্যুদ মতের শিক্ষা লাভ করেন।

পরবর্তী জীবন
------------

১১৫৩ খ্রিষ্টাব্দে স্গাম-পো-পা-ব্সোদ-নাম্স-রিন-ছেনের মৃত্যু হলে দার-মা-দ্বাং-ফ্যুং গুরুর আদেশে তিব্বতের 'বা'-রোম অঞ্চলে গিয়ে সেখানে সাত বছর সাধনা করেন। এইসময় তিনি খাম্স অঞ্চলের শাসকদের পৃষ্ঠপোষকতা লাভ করেন। তিনি 'বা'-রোম অঞ্চলের লামাদের প্রধান হয়ে 'বা'-রোম-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তার প্রধান শিষ্য ছিলেন তি-শ্রি-রাস-পা-শেস-রাব-সেং-গে (ওয়াইলি: *ti shri ras pa shes rab seng ge*), র্ত্শে-ব্রোম-দ্বাং-ফ্যুং-সেং-গে ওয়াইলি: *rtse brom dbang phyug seng ge*) এবং ব্রাগ-কা-ল্হা-স্তোন (ওয়াইলি: *brag ka lha ston*)।

তথ্যসূত্র
---------

1. 1 2 3  Martin, Dan (আগস্ট ২০০৮)। "Barompa Darma Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ ১৮ আগস্ট ২০১৩।
2. ↑  Gardne, Alexander (ডিসেম্বর ২০০৯)। "Gampopa Sonam Rinchen"। *The Treasury of Lives: Biographies of Himalayan Religious Masters*। সংগ্রহের তারিখ ১৮ আগস্ট ২০১৩।

আরো পড়ুন
---------

* Karl Brunnholzl. 2007. Straight From The Heart: Buddhist Pith Instructions. Ithaca: Snow Lion, pp. 231–233.
* Puchung Tsering. 2001. The Early History of the Barom Kagyu School and the Biography of Darma Wangchuk. MA thesis, University of Oslo.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 469–70.
* Sperling, Elliot. 2004. "Further Remarks Apropos of the ’Ba’-rom-pa and the Tanguts." Acta Orientalia Hungarica, vol. 57, no. 1, pp. 1–26.
* ত্শে-দবাং-র্গ্যাল (ওয়াইলি: *Tshe dbang rgyal*). ১৯৯৪. ল্হো-রোং-ছোস-'ব্যুং (ওয়াইলি: *Lho rong chos ’byung*). লাসা: বোদ-লজোংস-বোদ-ইয়িগ-দপে-র্ন্যিং-দপে-স্ক্রুন-খাং (ওয়াইলি: *Bod ljongs bod yig dpe rnying dpe skrun khang*), পৃষ্ঠা. ২০৭-২০৯ (তিব্বতি)
**ঠাকুর মান্দা মন্দির** বা **শ্রীশ্রী রঘুনাথ জিউ মন্দির** হলো বাংলাদেশের নওগাঁ জেলার মান্দা উপজেলায় ঠাকুর মান্দা গ্রামে অবস্থিত একটি রাম মন্দির। এই মন্দিরটি প্রায় তিনশো বছরের পুরনো। মন্দিরের পূর্বদিকে রয়েছে শিব নদী।

ইতিহাস
------

একসময় মন্দিরের চারদিকে ছিল বিল। একদিন মান্দার বিলে স্নান করতে যান এক দরিদ্র অন্ধ ব্রাহ্মণ। তিনি ছিলেন রামভক্ত । স্নানকালে তিনি রাম, লক্ষ্মণ ও সীতা বিগ্রহ পান। তিনি বিগ্রহগুলোকে কোলে করে নিজের বাড়ি নিয়ে যান। পরে তিনি মন্দির তৈরি করে পুজো অর্চনা শুরু করেন। এতে তিনি তার দৃষ্টিশক্তি ফিরে পান। আর তার দরিদ্রতাও দূর হয়ে যায়। এ কথা লোকমুখে ছড়িয়ে পড়লে নাটোরের রাণী ভবানী ১৭৮০ সালে এই মন্দিরটি বড়ো পরিসরে নির্মাণ করেন। মন্দিরের সেবাইত ছিলেন "মানদাদেবী"। তার নামে এই এলাকার নাম মান্দা‌ হয়েছে । এছাড়া রঘুনাথ নামে মন্দিরের এক পুজারীর কথা শোনা যায় । জাগ্রত মন্দির হওয়ার জন্য মন্দিরের নাম **শ্রী শ্রী রঘুনাথ জিউ মন্দির** হয়েছে। ২০২০ সালের ৭ সেপ্টেম্বর ভারত সরকারের অর্থে তৈরি মন্দিরের বিশ্রাম ভবনের উদ্বোধন করা হয়।

পূজা ও উৎসব
-----------

এই মন্দিরটি খুব জাগ্রত । এই মন্দিরে মানত করে অনেকের ইচ্ছে পূরণ হয়েছে। অনেকে দৃষ্টিশক্তি ফিরে পেয়েছে । অনেকের সন্তান লাভ হয়েছে। মানতে অনেক মৃত শিশু প্রাণ ফেরার কথাও শোনা যায়। অনেক মুসলিমও এখানে মানত করে। বাসন্তী পূজার মহানবমীতে মন্দিরে রামচন্দ্রের পূজার মাধ্যমে রাম নবমী উৎসব শুরু হয়।যা ১৫ দিন অবদি চলে । রাম নবমীতে এখানে ৯ দিনের মেলা বসে। এছাড়া মন্দিরে লক্ষাধিক ভক্ত আসে বাংলাদেশ ও ভারতের বিভিন্ন জায়গা থেকে।

তথ্যসূত্র
---------

1. ↑  "রঘুনাথ জিউ মন্দিরে ভক্তের ঢল"। *Bangladesh Pratidin* (ইংরেজি ভাষায়)। সংগ্রহের তারিখ ২০২১-০৭-৩০।
2. ↑  "নওগাঁর শ্রী শ্রী রঘুনাথ জিউ মন্দিরে লাখো ভক্তের ঢল"।
3. ↑  "নওগাঁর ঐতিহ্যবাহী মান্দা রঘুনাথ মন্দিরে হাজারো ভক্তের ঢল"। *উত্তরাধিকার ৭১ নিউজ : মুক্তিযুদ্ধের চেতনায় বাংলাদেশ গড়ার প্রত্যয়*। সংগ্রহের তারিখ ২০২১-০৭-৩০।
4. ↑  Bojrokontho। "নওগাঁর মান্দায় শ্রী শ্রী রঘুনাথ জিউ মন্দিরের তীর্থযাত্রী বিশ্রামালয় ভবনের উদ্বোধন"। *Bojrokontho*। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।
5. ↑  "নওগাঁর ঐতিহ্যবাহী মান্দা রঘুনাথ মন্দিরে হাজারো ভক্তের ঢল"। *উত্তরাধিকার ৭১ নিউজ : মুক্তিযুদ্ধের চেতনায় বাংলাদেশ গড়ার প্রত্যয়*। সংগ্রহের তারিখ ২০২১-০৭-৩০।
6. ↑  "দৈনিক জনকন্ঠ || নওগাঁর মান্দা রঘুনাথ জিঁউ মন্দিরে রামনবমী উৎসব আগামীকাল"। *দৈনিক জনকন্ঠ* (ইংরেজি ভাষায়)। সংগ্রহের তারিখ ২০২১-০৭-৩০।
7. ↑  "মান্দায় রঘুনাথ জিউ মন্দিরে রাম নবমী উৎসবে ভক্তের ঢল"। *Jugantor* (ইংরেজি ভাষায়)। সংগ্রহের তারিখ ২০২১-০৭-৩০।
8. ↑  "ঐতিহ্য বাহী ঠাকুর মান্দা মন্দির"। *naogaon.gov.bd* (ইংরেজি ভাষায়)। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।
**লাস লাজাস পবিত্রস্থান** (Spanish: *Santuario de Las Lajas*) দক্ষিণ কলম্বিয়ার নারিনো ডিপার্টমেন্ট এলাকায় অবস্থিত একটি ব্যাসিলিকা গির্জা। ইপিয়ালেস পৌরসভা কর্তৃক এটি পরিচালিত হচ্ছে। এর অভ্যন্তর ভাগ দিয়ে গুয়াইতারা নদী গভীর খাদ দিয়ে প্রবাহিত হচ্ছে।

ইতিহাস
------

বর্তমান গির্জাটি ১ জানুয়ারি, ১৯১৬ তারিখ থেকে ২০ আগস্ট, ১৯৪৯ তারিখের মধ্যে স্থানীয়দের অর্থায়ণে গোথিক রিভাইভাল ধরনে পুণঃনির্মাণ করা হয়েছিল। সমান্তরাল পাথর থেকে লাজা নামটি এসেছে।

প্রতি বছর হাজারো ধর্মপ্রাণ রোমান ক্যাথলিক এখানে আসেন। ১৯৫২ সালে ভ্যাটিকান থেকে যাজকীয় পদের জন্য রাজ্যাভিষেকের অনুমোদন লাভ করে ও তারপর ছোট ব্যাসিলিকা ১৯৯৪ সালে প্রতিষ্ঠা করে। এটি ১০০ মিটার উঁচু।

উপ-কাহিনী
---------

গির্জা নির্মাণের পিছনে বিষ্ময়কর ঘটনা লুকিয়ে রয়েছে। ১৭৫৪ সালে আমেরেন্ডীয় মারিয়া মুইসেস ও তার বধির কন্যা প্রচণ্ড ঝড়ের কবলে পড়েন। এদিক-ওদিক ছোটাছুটি করার এক পর্যায়ে মুইসেস আশ্চর্যান্বিত হন যখন তার কন্যা বলে উঠল, 'মেস্তিজা আমায় ডাকছেন'। সে লাজার উপরে উজ্জ্বল আলোকিত আভার দিকে অঙ্গুলি নির্দেশ করে।

এরপর থেকেই ভার্জিন মেরিকে ঘিরে এলাকাটি জনপ্রিয় তীর্থক্ষেত্র হিসেবে গড়ে উঠে। মাঝেমধ্যে অদ্ভুতুড়ে ঘটনার কথা প্রকাশিত হয়। পাথরের ছবিটি আজও দৃশ্যমান।

চিত্রমালা
---------

* 
*

তথ্যসূত্র
---------

1. ↑

বহিঃসংযোগ
---------

 উইকিমিডিয়া কমন্সে লাস লাজাস পবিত্রস্থান সম্পর্কিত মিডিয়া দেখুন।

* Translation: "Our Lady of Las Lajas"
* El Santuario de Nuestra Señora de Las Lajas, en Ipiales, Colombia  ওয়েব্যাক মেশিনে আর্কাইভকৃত ৩ মে ২০১৬ তারিখে
* "Feast Days of Our Lady"
**সন্নিহিত অঞ্চলের নারীদের জাতীয় কংগ্রেস** হল তৃণমূল মহিলা সংগঠন এবং দরিদ্র ও শ্রমজীবী-শ্রেণির মহিলাদের জন্য কণ্ঠস্বর প্রদানের সাথে জড়িত সম্প্রদায়ের নেতাদের একটি সহায়তা গোষ্ঠী।

ইতিহাস
------

১৯৬৯ সালে জান পিটারসন নিউ ইয়র্ক সিটিতে চলে আসেন ও কনসেলিয়া স্ট্রিট ব্লক সমিতিতে যোগ দেন, যেখানে উইলিয়ামসবার্গ ও ব্রুকলিনের গ্রিনপয়েন্ট আশেপাশের স্থানীয় মহিলারা ছিলেন। পিটার হারলেমের জাতিগত সমতার কংগ্রেসেরো স্বেচ্ছাসেবক ছিলেন; তিনি দারিদ্র্য বিরোধী ও নারীবাদী সংগঠনগুলিতেও অংশগ্রহণ করেছিলেন। তার সক্রিয়তা ও ব্রুকলিনে বসবাসের অভিজ্ঞতা তাকে একটি বহু-জাতিগত, আন্ত-জাতিগত সম্প্রদায়ের সংগঠন তৈরি করার সুযোগগুলি অন্বেষণ করতে অনুপ্রাণিত করেছিল যাতে তিনি বসবাসকারী দরিদ্র ও শ্রমজীবী-শ্রেণির আশেপাশে আরও ভালভাবে সাহায্য করতে পারেন। ১৯৭৩ সালে পিটারসন ন্যাশনাল সেন্টার ফর আরবান এথনিক অ্যাফেয়ার্স দ্বারা স্পনসর করা একটি অনুষ্ঠানে অন্যান্য তৃণমূল কর্মী ও পেশাদার মহিলাদের সাথে দেখা করেন। এই গোষ্ঠীটি পিটারসনের সাথে ১৯৭৪ সালে ওয়াশিংটন ডিসিতে শ্রমজীবী নারীদের একটি জাতীয় সম্মেলন তৈরি করেছিল। এক বছর পরে তাদের দ্বিতীয় সম্মেলনে "ব্লু কলারের সন্নিবেশিত অঞ্চলের মহিলাদের প্রথম জাতীয় ফেডারেশন" গঠিত হয়।

ব্রুকলিনের ১৪৫ স্কিলম্যান অ্যাভে অবস্থিত গোষ্ঠীটি দরিদ্র ও শ্রমজীবী শ্রেণীর মহিলাদের জন্য একটি আওয়াজ দেওয়ার চেষ্টা করেছিল এবং তাদের সম্প্রদায়ের নেতা হতে উৎসাহিত করেছিল। তাদের বিবৃত প্রাথমিক উদ্বেগের মধ্যে রয়েছে মহিলাদের জন্য সম্প্রদায়ের নেতৃত্বের ভূমিকার উন্নতি, সাশ্রয়ী মূল্যের ডে কেয়ারে প্রবেশাধিকার দেওয়া, মহিলা প্রত্যাবর্তনকারী শিক্ষার্থীদের জন্য পাড়া-ভিত্তিক কলেজ প্রোগ্রাম, বাস্তুচ্যুত গৃহকর্মী বিলের পক্ষে সমর্থন, সন্নিহিত পুনরুজ্জীবনের দিকে কাজ করা, রেডলাইনিং বাদ দেওয়া, জ্যেষ্ঠ কেন্দ্র প্রতিষ্ঠা, ক্ষতিগ্রস্থ মহিলাদের জন্য আশ্রয়কেন্দ্র স্থাপন, জেপি স্টিভেনস টেক্সটাইল বর্জনকে সমর্থন এবং মহিলাদের জন্য ইতিবাচক পদক্ষেপকে সমর্থন করা।

তথ্যসূত্র
---------

1. ↑  "National Congress of Neighborhood Women Records"। *Sophia Smith Collection*। Smith College। ২০০০। ২৯ জুন ২০১১ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১১।
2. ↑  *National Congress of Neighborhood Women.* [c. 1975] Brooklyn, NY. Collection of Interference Archive
তাশিরোজিমা দ্বীপতাশিরোজিমা দ্বীপ
**তাশিরোজিমা** (田代島) জাপানের মিয়াগির আইসিনোমাকিতে অবস্থিত একটি ছোট দ্বীপ। এটি আজিশিমার পশ্চিমে প্রশান্ত মহাসাগরের ওশিকা উপদ্বীপে অবস্থিত। দ্বীপটি প্রায় জনশূন্য কারণ এর জনসংখ্যা ১০০ জন এর মত। ১৯৫০-এর দশকের এক হিসেবমতে দ্বীপের জনসংখ্যা ছিল মাত্র ১০০০ জন। তাশিরোজিমা দ্বীপে বিড়ালের আধিক্যের কারণে এটি **বিড়ালের দ্বীপ** হিসেবেই বেশি পরিচিত। বিড়ালকে খায়ানো হলে তাদের ধন সম্পদ বৃদ্ধি পাবে, স্থানীয়রা এধরনের এক বিশ্বাস থেকেই বিড়াল পোষে থাকে। বর্তমানে এই দ্বীপে মানুষের চেয়ে বিড়ালের সংখ্যাই বেশি। জাপানের *সানকি* সংবাদ মাধ্যমের ২০০৯-এর এক নিবন্ধ অনুসারে দ্বীপের বাসিন্দাদের কোন পোষা কুকুর নেই এবং দ্বীপে কুকুরের প্রবেশ নিষিদ্ধ।

তাশিরোজিমা দ্বীপটি দুটি গ্রামে বিভক্ত: *ওডুমারি* ও *নিটুডা*। এ দ্বীপের পাশের দ্বীপ ছিল *আজিসিমা*, যখন আজিসিমা ওশিকা দ্বীপের সাথে সম্পৃক্ত ছিল। কিন্তু ২০০৫ সালের ১লা এপ্রিল ওশিকাকে *আইশিনোমাকি* দ্বীপের সাথে একত্রিত করা হয়, সুতরাং বর্তমানে দুটি দ্বীপই আইশিনোমাকির অধীন। দ্বীপের ৮৩% লোক বয়স্ক। গ্রাগুলোকে টার্মিনাল ভিলেজ (限界集落 গেনকাই সুরাকো) বলে আখ্যায়িত করা হয় যার অর্থ হল, দ্বীপের ৫০% লোকের বয়স ৬৫ বা তার বেশি। দ্বীপের অধিকাংশ লোকজন মৎস শিকার বা গাইড হিসেবে জীবিকা নির্বাহ করে। তাশিরোজিমা মঙ্গা দ্বীপ নামেও পরিচিত।

তাশিরোজিমা দ্বীপের তাশিরো এলিমেন্টারি বিদ্যালয় ১৯৮৯ সালে বন্ধ হয়ে যায় এবং পরবর্তীতে এটি এডুকেশনাল সেন্টার হিসেবে পরিচিত হয়ে উঠে। ২০০৮ সালে এডুকেসন সেন্টারটিও বন্ধ হয়ে যায়। ২০০০ সালে পর্যটকদের সুবিধার্থে দ্বীপে একটি ভবন তৈরি করা হয়। ২০০৭ সালে দ্বীপে একটি ৬কি.মি. ও ১০ কি.মি. ম্যারাথন এর আয়োজন করা হয়েছিল। ২০১১ সালে তাশিরোজিমাতে তুহোকো সুনামি আঘাত হনে এবং সুনামির আঘাতে বাসিন্দাদের মারাত্মক ক্ষতি হয়।

জনপ্রিয় সংস্কৃতিতে
-------------------

তাশিরোজিমা দ্বীপতাশিরোজিমা দ্বীপ
২০০৪ সালে *সেন্দাই* থেকে একটি জুটি দ্বীপে স্থানান্তরিত হয়ে পর্যটকদের জন্য একটি মোটেল তৈরি করেন যার নাম *হামায়া*। ২০০৬ সালে তারা দ্বীপ ও এর বাসিন্দাদের তথ্য নিয়ে ব্লগ লেখা শুরু করেন। ২০০৬ সালের ২০শে মে দ্বীপের বিশাল বিড়াল জনসংখ্যার রক্ষণাবেক্ষন নিয়ে *তেরেবি* আশাই নামে এক পরিচালক *জিনসি নো রাকুইন* নামে একটি প্রামান্যচিত্র নির্মাণ করেন। *ফজি তেরেবি* তোশিরোজিমার বিড়াল নিয়ে *নায়ানকো দ্য মুভি* (にゃんこ THE MOVIE) নামে একটি চলচ্চিত্র নির্মাণ করেন। এই চলচ্চিত্রটিতে দ্বীপের *ড্রুপি ইয়ার্ড জ্যাক* নামের একটি বিড়ালের চরিত্র চিত্রণ করা হয় ও চলচ্চিত্রটির কয়েকটি সিকুয়্যালও বের হয়। প্রত্যেক সিকুয়্যালে জ্যাকের সাম্প্রতিক অবস্থা দেখানো হয়। সর্বশেষে এই সিরিজের চলচ্চিত্র *নায়ানকো দ্য মুভি ৪* মুক্তি পায় ২০১০ সালে। চলচ্চিত্রটি মুক্তি পাওয়ার পর অনেক বিড়ালপ্রেমী দ্বীপটিতে ভ্রমণ করেন এবং বর্তমানে কর্তৃপক্ষ পর্যটকদের জ্যাকের সাথে প্যাকেজ ট্যুারেরও ব্যবস্থা করেছেন।

তথ্যসূত্র
---------

1. ↑  "猫パワーで"離島おこし""  ওয়েব্যাক মেশিনে আর্কাইভকৃত ৫ নভেম্বর ২০১০ তারিখে. Retrieved 2010-08-04.
2. ↑  "石巻市はこんなまち". Retrieved 2010-08-04.
3. ↑  Hamaya blog

বহিঃসংযোগ
---------

* প্রাতিষ্ঠানিক ওয়েবসাইট (জাপানি)
**ব্লো-গ্রোস-র্গ্যা-ম্ত্শো** (তিব্বতি: བློ་གྲོས་རྒྱ་མཚོ, ওয়াইলি: *blo gros rgya mtsho*) (১৬১০-১৬৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ঝাব্স-দ্রুং-দ্কার-পো (ওয়াইলি: *zhabs drung dkar po*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-গ্রোস-র্গ্যা-ম্ত্শো ১৬১০ খ্রিষ্টাব্দে তিব্বতের আমদো অঞ্চলে তুমেদ মঙ্গোল নেতা হোলোচির পুত্র হিসেবে জন্মগ্রহণ করেন। চতুর্থ পাঞ্চেন লামা তাকে তিন বছর বয়সে ত্শোগ্স-গ্ন্যিস-র্গ্যা-ম্ত্শো (ওয়াইলি: *tshogs gnyis rgya mtsho*) নামক প্রথম ঝাব্স-দ্রুং-দ্কার-পো (ওয়াইলি: *zhabs drung dkar po*) উপাধিধারী বৌদ্ধ লামা্র পুনর্জন্ম রূপে চিহ্নিত করেন। শার-স্কাল-ল্দান-র্গ্যা-ম্ত্শো (ওয়াইলি: *la mo rin chen sgang*) নামক প্রথম রোং-বো-গ্রুব-ছেন (ওয়াইলি: *rong bo grub chen*) উপাধিধারী লামা তার উল্লেখযোগ্য শিক্ষক ছিলেন। তিনি গ্চান-ত্শা (ওয়াইলি: *gcan tsha*) নামক স্থানে র্মা-ম্গুর-র্নাম-র্গ্যাল-গ্লিং (ওয়াইলি: *rma mgur rnam rgyal gling*) বৌদ্ধবিহার স্থাপন করেন। তাকে দ্গে-ফ্যুগ (ওয়াইলি: *dge phyug*) বৌদ্ধবিহারের দায়িত্ব দেওয়া হয়। চিং সম্রাট শুনজি তাকে জা-সাগ (ওয়াইলি: *ja sag*) উপাধি প্রদান করেন।

তথ্যসূত্র
---------

1. ↑  Tsehua, : (জুন ২০১২)। "The Second Zhabdrung Karpo, Lodro Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৪।

|
|  |
| পূর্বসূরীত্শোগ্স-গ্ন্যিস-র্গ্যা-ম্ত্শো | **ব্লো-গ্রোস-র্গ্যা-ম্ত্শো  দ্বিতীয় ঝাব্স-দ্রুং-দ্কার-পো** | উত্তরসূরীঙ্গাগ-দ্বাং-ব্স্তান-পা'ই-র্গ্যাল-ম্ত্শান |
|

| * দে
* স
ঝাব্স-দ্রুং-দ্কার-পো |
| --- |
| 
* ১) ত্শোগ্স-গ্ন্যিস-র্গ্যা-ম্ত্শো
* ২) ব্লো-গ্রোস-র্গ্যা-ম্ত্শো
* ৩) ঙ্গাগ-দ্বাং-ব্স্তান-পা'ই-র্গ্যাল-ম্ত্শান
* ৪) ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান
* ৫) ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো
* ৬) ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান
* ৭) ব্স্তান-'দ্জিন-নোর-বু-দ্পাল-ব্জাং-পো
* ৮) ব্লো-ব্জাং-লুং-রিগ্স-ব্স্তান-পা'ই-র্গ্যা-ম্ত্শো
* ৯) ব্লো-ব্জাং-ব্স্তান-'দ্জিন-ছোস-ক্যি-র্গ্যাল-ম্ত্শান

 |
**ডলি গুলেরিয়া** হলেন একজন পাঞ্জাবি লোক সংগীতশিল্পী, তিনি ১৯৪৯ সালের ১৩ এপ্রিল রাতে বোম্বাইয়ের বৈশাখীতে জন্মগ্রহণ করেন। তিনি অধ্যাপক জোগিন্দ্র সিংহ এবং কিংবদন্তি পাঞ্জাবি লোক সংগীতশিল্পী 'পাঞ্জাবের নাইটিংগেল' নামে খ্যাত সুরিন্দর কৌর এর কন্যা।

কর্মজীবন
--------

ডলি গুলেরিয়া একজন মেডিকেল কলেজের শিক্ষার্থী হয়ে ডাক্তার হতে আগ্রহী ছিলেন। ১৯৭০ সালে তিনি সেনা বাহিনীর কর্মকর্তা কর্নেল এস. এস. গুলেরিয়ার সাথে বিবাহ বন্ধনে আবদ্ধ হন এবং তাদের সুনাইনী নামে একটি কন্যা, এবং দিলপ্রীত সিং এবং আমানপ্রীত সিংহ নামে দুটি পুত্র সন্তান আছে। মাতৃত্বের সাথে স্থিত হওয়ার পরে তিনি তার স্বামী দ্বারা উৎসাহীত হয়ে খুবই বিখ্যাত উস্তাদ, 'খান সাহেব' আবদুল রেহমান খানের 'পতিয়ালা ঘরানার' শিষ্য হওয়ার সুযোগ পেয়ে ধ্রুপদী সংগীতের প্রশিক্ষণ অব্যাহত রাখেন, তিনি তাকে হালকা ধ্রুপদী এবং লোক গায়নে একই বাস্তবায়নের জন্য নির্দিষ্ট দক্ষতা সহকারে তাকে শাস্ত্রীয় সংগীতের ক্ষেত্রে প্রশিক্ষণ দিয়েছিলেন।

শৈশবকাল থেকেই তিনি ভক্তিমূলকভাবে ঝুঁকছেন, তাঁর ওস্তাদের উপযুক্ত নির্দেশনায় তিনি তাঁর একক অভিষেক অ্যালবামটি রাগের গুরবানীতে প্রকাশ করতে বেছে নেন এবং তার মূল রাগগুলিতে "রেহ্রাস সাহেব" সন্ধ্যায় 'পাঠ' গেয়েছিলেন। এরপর পাঞ্জাবী লোক সঙ্গীত এলবাম প্রকাশিত হয়, কিছু তার মায়ের সাথে এবং শাবাদ কীর্তন, শিব কুমার বাতালভীর কবিতা, ভাই বীর সিংহ এবং অন্যান্য প্রখ্যাত লেখকদের লেখা কিছু একক গান নিয়ে এটি প্রকাশিত হয়।

তিনি বেশ কিছু পাঞ্জাবি চলচ্চিত্র যেমন *রব দিয়ান রাখান*, *দেসন পার্দেস* এবং *মেইন মা পাঞ্জাব ডি*-তে নেপথ্য সঙ্গীত শিল্পী হিসাবে তিনি গানে কণ্ঠ দিয়েছেন।

স্বীকৃতি
--------

১৯৯৭ সালের নভেম্বর মাসে পাকিস্তানে তাঁর শুভেচ্ছা ও সাংস্কৃতিক বিনিময় সফরের সময় তিনি এবং তাঁর কন্যা সুনাইনি তাদের সংগীত দিয়ে লাহোরের গাদ্দাফি স্টেডিয়ামে এবং ফয়সালবাদের (লায়ালপুর) চেনাব ক্লাবে পাকিস্তানের দর্শকদের মনমুগ্ধ করেছিলেন। তিনি তাঁর অসামান্য অবদানের জন্য মিনার-ই-পাকিস্তানের সোনার পালক এবং একটি সোনার পদক দ্বারা সম্মানিত হন।

ব্যক্তিগত জীবন
--------------

তিনি সরাসরি পরিবেশনা বেশি উপভোগ করেন এবং দর্শকদের তাৎক্ষণিক প্রতিক্রিয়া তার মনোবল ও উৎসাহ বাড়িয়ে তোলে। তিনি পাঞ্জাবি সংগীতকে তার শুদ্ধতম রূপে বাঁচিয়ে রাখতে আন্তরিক ভাবে প্রচেষ্টা চালিয়ে যেতে চান। তিনি তার নাইটিঙ্গেল সঙ্গীত একাডেমিতে গানের প্রতি নিবেদিত নিবন্ধিত শিক্ষার্থীদের সংগীত শিক্ষা প্রদান করে থাকেন।

তথ্যসূত্র
---------

1. 1 2  "Ru-ba-ru with Dolly Guleria"। *Indian Express*। ৪ অক্টোবর ১৯৯৯। সংগ্রহের তারিখ ১ এপ্রিল ২০১১।
2. ↑  "Working Partners"। *Indian Express*। ১৮ জুন ২০১০। সংগ্রহের তারিখ ১ এপ্রিল ২০১১।
3. 1 2 3 4  "Her mother's daughter"। *The Tribune*। ৩১ জুলাই ১৯৯৮। সংগ্রহের তারিখ ১ এপ্রিল ২০১১।
4. ↑  "The Nightingale of Punjab Falls Silent"। *OhmyNews*। ১৭ জুন ২০০৬। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১১।
5. ↑  "Concern over vulgarity in Punjabi music"। *Indian Express*। ৭ আগস্ট ২০০৬। ২৬ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১১।
**দাশরথি রায়** ছিলেন একজন ভারতীয় বাঙালি স্বভাবকবি এবং পাঁচালিকার।

প্রাথমিক জীবন
-------------

১৮০৫ খিস্টাব্দে পশ্চিমবঙ্গের বর্ধমান জেলার কাটোয়া মহকুমার বাঁধমুড়া গ্রামে ব্রাহ্মণ পরিবারে দাশরথি রায় জন্ম নেন। তার পিতার নাম দেবীপ্রসাদ রায় এবং মাতার নাম শ্রীমতী দেবী। শুরুতে গ্রামের পাঠশালায় বাল্যশিক্ষা এবং পরবর্তীকালে মাতুলের প্রচেষ্টায় বাংলা এবং ইংরেজি ভাষা শিখে তিনি স্থানীয় নীলকুঠিতে কিছুকাল কেরানির চাকরি করেন। তিনি আকা বাঈর (অক্ষয় কাটানী) কবিয়াল দলে যোগ দেন এবং কবিয়াল নিধিরাম শুঁড়ির সাথেও কবির লড়াইয়ে অংশগ্রহণ করেন। এই ধরনের প্রতিযোগিতায় ব্যক্তিগত আক্রমণে অপমানিত ও বীতশ্রদ্ধ হবার পর দাশরথি রায় কবিগান ছেড়ে দেন এবং ১৮৩৬ সালে আখড়া গঠন করে ছড়া ও পাঁচালি রচনায় মনোনিবেশ করেন।

সাহিত্যকর্ম
-----------

তিনি বিভিন্নবিষয়ক ৬৪টি পালাভুক্ত প্রায় ৬৭৫টি গান রচনা করেছিলেন।

দাশরথি কাব্য রচনায় তেমন আগ্রহী হন নি, পাঁচালি রচনাতেই তার প্রতিভার বিকাশ। যমক এবং অনুপ্রাস অলঙ্কার তার রচনার অন্যতম দুটি বৈশিষ্ট্য। তার রচনাশৈলী সম্পর্কে বঙ্কিমচন্দ্র চট্টোপাধ্যায় বলেন "দাশরথি রায় অনুপ্রাস যমকে বড় পটু—তাই তাঁর পাঁচালি লোকের এত প্রিয় ছিল। দাশরথি রায়ের কবিত্ব না ছিল, এমন নহে, কিন্তু অনুপ্রাস যমকের দৌরাত্ম্যে তাহা প্রায় একেবারে ঢাকা পড়িয়া গিয়াছে ; পাঁচালিওয়ালা ছাড়িয়া তিনি কবির শ্রেণীতে উঠিতে পান নাই।"
তিনি রামায়ণ, মহাভারত, শ্রীমদ্ভাগবত, হরিবংশ, ব্রহ্মবৈবর্ত পুরাণ, 
বিষ্ণু পুরাণ, রাধাতন্ত্র, চৈতন্যচরিতামৃত এর কাহিনি পাঁচালীর ছন্দে লিপিবদ্ধ করেছিলেন। এ ছাড়া তিনি সমকালীন সামাজিক ঘটনাবলি, যেমন বিধবা বিবাহ, অবলম্বনেও পাঁচালী রচনা করেছিলেন। আজও গ্রাম বাংলার অনেক স্থানে লোকের মুখে দাশু রায়ের পাঁচালী গান শোনা যায়।

মৃত্যু
------

১৮৫৭ সালের ১৭ অক্টোবর (২রা কার্তিক ১২৬৪ বঙ্গাব্দ) দাশরথি রায় মুত্যু বরণ করেন।

তথ্যসূত্র
---------

1. 1 2 3  সিরাজুল ইসলাম, সম্পাদক (জানুয়ারি ২০০৩)। "রায়, দাশরথি"। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ফেব্রুয়ারি ১৩, ২০১৫।  ইউআরএল–উইকিসংযোগ দ্বন্দ্ব (সাহায্য)
2. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৫।
**আবদুল কাদির জিলানী** ( ফার্সি: عبد القادر گیلانی‎‎ , উর্দু: عبد القادر گیلانی‎‎ *Abdolqāder Gilāni* ) একজন সুন্নি পণ্ডিত এবং আইনবিদ। তিনি ১৪ ডিসেম্বর, ১৯৩৫ (রমজান, ১৩৫৪ হিজরি)  পাকিস্তানের রাওয়ালপিন্ডির অন্তর্গত সান্ধু সাইয়িদানে জন্মগ্রহণ করেন। তিনি আব্দুল কাদের জিলানীর বংশধর।  বর্তমানে পূর্ব লন্ডনের ওয়ালথামস্টোতে বসবাস করছেন।

প্রধান কাজ
----------

২০১০ সালে, জিলানী তার বই, *জুবদাহ আত-তাহকীক* প্রকাশ করেন।  উর্দুতে লেখা বইটিতে মুহাম্মদের সাহাবীদের উপর একটি পাঠ্য এবং আবু বকরকে সর্বশ্রেষ্ঠ সাহাবী হিসাবে মর্যাদা দেওয়ার বিষয়ে সুন্নি পণ্ডিতদের মধ্যে মতপার্থক্য নিয়ে আলোচনা করা হয়েছে।

অফকমের রায়
-----------

২০১১ সালের অক্টোবরে, জিলানি যুক্তরাজ্যস্থ টেলিভিশন স্টেশন ডিএম ডিজিটালের একটি অনুষ্ঠান *রেহমাতুল লিল আলামিন-* এ অতিথি হিসেবে উপস্থিত হন। সম্প্রচারের সময়, জিলানি ২০১১ সালের প্রথম দিকে পাঞ্জাবের গভর্নর সালমান তাসিরের গুলিতে নিহত হওয়ার প্রসঙ্গে মন্তব্য করেছিলেন।

একটি অভিযোগের পরে, অফকম পরবর্তীতে রায় দেয় যে মন্তব্যগুলি সম্প্রচার করার মাধ্যমে, "ডিএম ডিজিটাল" ব্রডকাস্টিং কোডের ধারা ৩.১ লঙ্ঘন করেছে, যেখানে বলা হয়েছে "অপরাধ কমিশনকে উৎসাহিত বা উস্কানি দিতে বা বিশৃঙ্খলা সৃষ্টি করতে পারে এমন উপাদান টেলিভিশন বা রেডিও সেবাতে অন্তর্ভুক্ত করা উচিত নয়৷" অফকম রায় দিয়েছিল যে, "পণ্ডিতের মন্তব্যের যুক্তিসঙ্গত ব্যাখ্যার ভিত্তিতে, তিনি ব্যক্তিগতভাবে পরামর্শ দিয়েছিলেন ধর্মত্যাগী বা যারা নবীকে অপমান করেছে বলে মনে করা হয় তাদের আক্রমণ করা বা হত্যা করা সকল মুসলমানের কর্তব্য। আমরা বিবেচনা করেছি উপরে বর্ণিত ইসলামি পণ্ডিতের বিভিন্ন বিবৃতি সম্প্রচারের ফলে অপরাধ সংঘটনকে উৎসাহিত করা বা প্ররোচিত করার সম্ভাবনা ছিল।"  

জবাবে, এটা স্পষ্ট করা হয়, জিলানি পাকিস্তানের আইন সম্পর্কে মন্তব্য করছেন যাদের বিরুদ্ধে মুহাম্মদের চরিত্র অপবিত্র করার অভিযোগ রয়েছে। এই উদাহরণে, জিলানি মমতাজ কাদরির মামলা নিয়ে আলোচনা করছিলেন, যাকে গভর্নর সালমান তাসিরকে হত্যার জন্য পাকিস্তানের আদালত মৃত্যুদণ্ডে দণ্ডিত করে। পরিশেষে যদি মন্তব্যগুলিকে আক্ষরিক অর্থে নেওয়া হয়, তাহলে জিলানির মন্তব্য যুক্তরাজ্যের কারও কারও কাছে আপত্তিকর হতে পারে, তবে এটি স্পষ্ট করা উচিত যে বক্তৃতাটি উর্দু ভাষায় দেওয়া হয়েছিল এবং তিনি পাকিস্তানের আইন, রীতিনীতি এবং অনুশীলনের কথা উল্লেখ করেছিলেন।

তথ্যসূত্র
---------

1. ↑  "Traditional Sunni Islam"। *JilaniMedia.com*। সংগ্রহের তারিখ ২৭ মার্চ ২০১০।
2. ↑  "Zubdah at-Tahqiq"। *Volume 1*। সংগ্রহের তারিখ ১ আগস্ট ২০১০।
3. ↑  "Ofcom Broadcast Bulletin Issue number 205, 8 May 2012" (পিডিএফ)। Ofcom। সংগ্রহের তারিখ ১২ ফেব্রুয়ারি ২০১৩।
4. ↑  "Preachers of hate on British TV: what they said that broke the broadcasting rules"। *The Daily Telegraph*। সংগ্রহের তারিখ ১২ ফেব্রুয়ারি ২০১৩।
5. ↑  "Ofcom Broadcast Bulletin Issue number 205, 8 May 2012" (পিডিএফ)। Ofcom। সংগ্রহের তারিখ ১২ ফেব্রুয়ারি ২০১৩।
**এটিপি মাস্টার্স সিরিজ** (ইংরেজি: ATP Masters Series) নয়টি টেনিস টুর্নামেন্টের একটি সিরিজ। সিরিজটি এটিপি পেশাদার টেনিস টুরের একটি অংশ এবং সিরিজের টুর্নামেন্টগুলি প্রতিবছর সারা বছর ধরে ইউরোপ ও উত্তর আমেরিকার বিভিন্ন ভেন্যুতে অনুষ্ঠিত হয়। শীর্ষস্থানীয় পুরুষ টেনিস খেলোয়াড়দের এই টুর্নামেন্টগুলিতে অংশগ্রহণ বাধ্যতামূলক। চার গ্র‌্যান্ড স্ল্যাম টুর্নামেন্টের পরে মাস্টার্স সিরিজ টুর্নামেন্টগুলি পেশাদার টেনিসের সবচেয়ে মর্যাদাপূর্ণ টুর্নামেন্ট।

১৯৯০ সালে এটিপি টুরের শুরু থেকেই এই সিরিজটি চালু করা হয়। ১৯৯৬ থেকে ১৯৯৯ সালে এটি **মার্সেডিস বেঞ্জ সুপার নাইন** নামে পরিচিত ছিল। এরপর ২০০০ সালে এর নাম দেওয়া হয় টেনিস মাস্টার্স সিরিজ এবং ২০০৪ সাল থেকে এটি বর্তমান নামে পরিচিত।

এটিপি মাস্টার্স সিরিজের টুর্নামেন্টের ফলাফল সাধারণ টুর্নামেন্টের চেয়ে বেশি র‌্যাংকিং পয়েন্ট প্রদান করে। তবে এর পরিমাণ গ্র‌্যান্ড স্ল্যাম এবং বছরশেষের টেনিস মাস্টার্স কাপের চেয়ে কম। বর্তমানে সব ম্যাচ তিন সেটের হয়ে থাকে।

আন্দ্রে আগাসি সবচেয়ে বেশি সংখ্যক মাস্টার্স সিরিজ টুর্নামেন্ট জিতেছেন (১৭টি)।

|  |  |
| --- | --- |
| **এটিপি মাস্টার্স সিরিজ টুর্নামেন্টসমূহ** |  |
| ইন্ডিয়ান ওয়েল্‌স | মায়ামি | মন্টি কার্লো | রোম | মন্ট্রিয়াল/টরন্টো | সিনসিনাটি | মাদ্রিদ | প্যারিস | শাংহাই |
**মধুমতি** ২০১১ সালের ১৪ এপ্রিল মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন খ্যাতিমান পরিচালক শাহজাহান চৌধুরী। রাবেয়া খাতুন এর জনপ্রিয় (উপন্যাস) 'মধুমতি' অবলম্বনে ছবিটি নির্মিত। ইমপ্রেস টেলিফিল্ম এর ছবি 'মধুমতি'তে শেখ সাদী খানের সুর ও সংগীত পরিচালনায় রয়েছে শ্রুতিমধুর কয়েকটি গান। ছবির গল্পের মূল চরিত্র হলো *আবু* এই আবু চরিত্রে অভিনয় করেছেন রিয়াজ।। এছাড়াও ছবিতে গ্রামের একজন নারীর চরিত্রে অভিনয় করছেন ইলোরা গহর, 'লাক্স-চ্যানেল আই সুপারস্টার' চৈতী, শহিদুল আলম সাচ্চু, সাবেরী আলম সহ আরও অনেকে।

কাহিনী সংক্ষেপ
--------------

শহরের কলেজপড়ুয়া তরুণ 'আনু' (রিয়াজ) এক সময় গ্রামে গিয়ে তাঁত শিল্পের উন্নয়নে নিজেকে আত্মনিয়োগ করে। গত শতকের ষাটের দশকে বাংলাদেশের তাঁতশিল্পে ক্রান্তিকাল চলছিল। যন্ত্রচালিত বস্ত্র কারখানার কাছে আস্তে আস্তে হারিয়ে যেতে বসেছিল হস্তচালিত তাঁত। এ সময় তাঁতি সম্প্রদায়ের বিশ্ববিদ্যালয়-পড়ুয়া দুই যুবক-যুবতী আনোয়ার ও মিনারা (চৈতী) গ্রামে ফিরে তাঁতিদের সহযোগিতায় মনোযোগ দেয়। মিনারা তাদের সচেতন করার চেষ্টা করে। অন্যদিকে আনোয়ার প্রতিষ্ঠা করে সমবায় সমিতি। আর তাঁতিরা স্বপ্ন দেখে নতুন করে বাঁচার। স্বপ্নের পথে বাধা হয়ে দাঁড়ায় অসাধু লোকজন। তাঁতিদের স্বপ্ন পূরণের গল্প নিয়েই নির্মিত হয়েছে 'মধুমতি' চলচ্চিত্রটি। 
---করুণ পরিণতির মধ্য দিয়ে আনু'র যবনিকাপাত ঘটে...।

শ্রেষ্ঠাংশে
-----------

* রিয়াজ - আনু (আনোয়ার)
* চৈতী - মিনারা
* ইলোরা গহর -
* শহিদুল আলম সাচ্চু -
* সাবেরী আলম -
* মাসুদ আখন্দ -
* জিনিয়া -
* নাজমুল খান -
* সিবি জামান -

সংগীত
-----

**মধুমতি** ছবির সংগীত পরিচালনা করেছেন প্রখ্যাত সংগীত পরিচালক শেখ সাদী খান। সুর ও সংগীত পরিচালনায় একটি গানের প্লে-ব্যাক ২০০৮-এর চ্যানেল আই সেরা কণ্ঠ প্রতিযোগিতার রানারআপ ইমরান, গানটির শিরোনাম 'এই যে নদী শুয়ে আছে'। এতে ৫টি গান রয়েছে ৩টি লিখেছেন নির্মাতা শাহজাহান চৌধুরী, ১টি কথাসাহিত্যিক হুমায়ূন আহমেদ ও ১টি কবির বকুল। কণ্ঠ দিয়েছেন হাবিব , এসআই টুটুল, ইমরান, ঝিলিক।

### গানের তালিকা

| ট্র্যাক | গান | কণ্ঠশিল্পী | গানের কথা |
| --- | --- | --- | --- |
| ১ | *তোরা কে কে যাবি ভাই, বাইচ খেলিতে বড় বাড়ির নায়* |  | রাবেয়া খাতুন |
| ২ | *এই যে নদী শুয়ে আছে জেগে আছে পানি* | ইমরান | শাজাহান চৌধুরী। |
| ৩ | *এক যে ছিল অপরূপা* |  | শাজাহান চৌধুরী। |

আরও দেখুন
---------

* আমি ষাটের দশকের মেয়ে[*স্থায়ীভাবে অকার্যকর সংযোগ*]
* চলচ্চিত্রে চৈতির অভিষেক, নায়ক রিয়াজ[*স্থায়ীভাবে অকার্যকর সংযোগ*]
* রুপালি পর্দার প্রতীক্ষায় 'মধুমতি'
* নববর্ষে রাবেয়া খাতুনের মধুমতি[*স্থায়ীভাবে অকার্যকর সংযোগ*]
* মধুমতিতাঁতিদের সুখ-দুঃখ গাথা[*স্থায়ীভাবে অকার্যকর সংযোগ*]

তথ্যসূত্র
---------

1. ↑  'ধনধান্য পুষ্পে ভরা' আমার প্রাণের তানপুরা  ওয়েব্যাক মেশিনে আর্কাইভকৃত ৫ মার্চ ২০২১ তারিখে তথ্যসুত্রঃ ১১ ফেব্রুয়ারি ২০১০ দৈনিক কালের কণ্ঠ, তথ্যসংগ্রহঃ ৮ মার্চ ২০১১
2. ↑  'মধুমতি'র আবু চরিত্রে রিয়াজ[*স্থায়ীভাবে অকার্যকর সংযোগ*] তথ্যসুত্রঃ ৫ অক্টোবর ২০১০ দৈনিক বাংলাদেশ প্রতিদিন, তথ্যসংগ্রহঃ ৮ মার্চ ২০১১
3. ↑  বড় পর্দায় ইলোরা গহরের ফেরা  ওয়েব্যাক মেশিনে আর্কাইভকৃত ৫ মার্চ ২০১৬ তারিখে তথ্যসুত্রঃ দৈনিক সমকাল, তথ্যসংগ্রহঃ ৮ মার্চ ২০১১

বহিঃসংযোগ
---------

* ইন্টারনেট মুভি ডেটাবেজে *মধুমতি*  (ইংরেজি) - এ

* চলচ্চিত্র প্রবেশদ্বার
এটি গ্রেগরীয় বর্ষপঞ্জী অনুযায়ী ৯৩০-এর দশক। এটি শুরু হয়েছে ১লা জানুয়ারি, ৯৩০ থেকে এবং শেষ হয়েছে ৩১ ডিসেম্বর, ৯৩৯ তারিখে।

ঘটনা
----

### ৯৩০

এই অনুচ্ছেদটি ৯৩০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩১

এই অনুচ্ছেদটি ৯৩১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩২

এই অনুচ্ছেদটি ৯৩২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৩

এই অনুচ্ছেদটি ৯৩৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৪

এই অনুচ্ছেদটি ৯৩৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৫

এই অনুচ্ছেদটি ৯৩৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৬

এই অনুচ্ছেদটি ৯৩৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৭

এই অনুচ্ছেদটি ৯৩৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৮

এই অনুচ্ছেদটি ৯৩৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯৩৯

এই অনুচ্ছেদটি ৯৩৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর